**MINISTERUL MEDIULUI, APELOR ȘI PĂDURILOR**



**ORDIN**

**Nr. ..................../.......................**

**pentru aprobarea nivelului de intervenție și de prevenție în cazul speciei urs brun (*Ursus arctos*), în interesul sănătății și securității populației și în scopul prevenirii unor daune importante**

Având în vedere Referatul de aprobare nr. \_\_\_\_\_/ \_\_\_.\_\_\_\_\_\_ al Direcției Biodiversitate,

ținând seama de Avizul Academiei Române nr. \_\_\_\_\_\_\_,

ținând cont de prevederile art. 1 alin. (1) lit. a) din Procedura de stabilire a derogărilor de la măsurile de protecție a speciilor de floră și faună sălbatice, aprobată prin Ordinul ministrului mediului și al ministrului agriculturii, pădurilor și dezvoltării rurale nr. 203/14/2009,

ținând cont de prevederile art. 19 alin. (1) și (2) din Legea vânătorii și a protecției fondului cinegetic nr. 407/2006, cu modificările și completările ulterioare,

în temeiul art. 6 alin. 1 lit. f1) din Legea vânătorii și a protecției fondului cinegetic nr. 407/2006, cu modificările și completările ulterioare, al art. 38 alin. (2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și al art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor,

**Ministrul mediului, apelor** **și pădurilor** emite următorul

**ordin:**

Art. 1 - (1) Prezentul ordin stabilește pentru specia urs brun numărul maxim de derogări aplicabile la nivel național, reglementează nivelul de intervenție și de prevenție, precum și condițiile de implementare a derogărilor de la statutul de specii strict protejate, stabilit prin legislația națională de mediu în vigoare, cu condiția să nu existe o alternativă acceptabilă, iar măsurile derogatorii să nu fie în detrimentul menținerii populațiilor speciilor menționate într-o stare de conservare favorabilă în arealul lor natural, numai în următoarele situații:

a) pentru prevenirea producerii unor daune importante, în special asupra culturilor agricole,

animalelor domestice şi pentru prevenirea producerii unor daune importante asupra altor bunuri;

b) în interesul sănătății și securității publice.

(2) Măsurile reglementate în vederea soluționării situațiilor prevăzute la alin. (1) vizează capturarea, deținerea și transportul în scopul relocării a exemplarelor de urs brun, precum și recoltarea acestora, în oricare din stadiile ciclului lor biologic.

Art. 2 – (1) În vederea atingerii obiectivelor stabilite la art. 1 alin. (1), se aprobă numărul maxim de derogări aplicabile la nivel național în cazul speciei urs brun, după cum urmează:

a) urs brun (*Ursus arctos*) - 220 exemplare;

(2) Exemplarele din specia urs brun prevăzute la alin. (1) pentru situațiile prevăzute la art. 1 se defalcă astfel:

a) Nivel de prevenție – 140 exemplare

b) Nivel de intervenție - 80 exemplare;

(3) Nivelul de prevenție reprezintă numărul de exemplare din specia urs brun, în oricare dintre stadiile ciclului biologic, care pot fi recoltate în scopul prevenirii pagubelor și atacurilor asupra populației umane pe care aceste exemplare le pot produce;

(4) Nivelul de intervenție reprezintă numărul de exemplare din specia urs brun, în oricare dintre stadiile ciclului biologic, care pot fi recoltate în scopul înlăturării unui pericol iminent, generat de prezența unor exemplare care pun în pericol sănătatea și securitatea publică.

Art. 3. – Exemplarele din specia urs brun prevăzute la art. 2 alin (2) lit. a) se repartizează pe judeţe și unități administrativ - teritoriale, conform anexei nr. 1.

(2) Exemplarele din specia urs brun prevăzute la art. 2 alin (2) lit. b) ca nivel de intervenție rămân la dispoziţia autorităţii publice centrale pentru protecţia mediului.

Art. 4 – (1) Exemplarele din specia urs brun prevăzute la art. 2 alin (2) lit. a) pot fi recoltate prin metoda “la pândă”, în condițiile legii.

(2) Derogarea pentru recoltarea exemplarelor din specia urs brun prevăzute la art. 2 alin (2) lit. a) se realizează de către gestionarii fondurilor cinegetice cu care unitățile administrativ – teritoriale au încheiat contracte de permanență/intervenție imediată, în conformitate cu prevederile Ordonanței de urgență nr. 81/2021 *privind aprobarea metodelor de intervenție imediată pentru prevenirea și combaterea atacurilor exemplarelor de urs brun asupra persoanelor și bunurilor acestora, în intravilanul localităților, precum și pentru modificarea și completarea unor acte normative*.

(3) Derogarea pentru capturarea în vederea relocării sau recoltarea exemplarelor din specia urs brun prevăzute la art. 2 alin (2) lit. b) se acordă de către autoritatea publică centrală pentru protecția mediului, prin Direcția Biodiversitate, la solicitarea scrisă a gestionarului fondului cinegetic, în baza următoarelor documente:

a) punct de vedere al unei comisii constituită din reprezentanți ai agențiilor teritoriale pentru protecția mediului și ai comisariatelor județene ale Gărzii Naționale de Mediu, desemnați prin decizie a conducătorului structurii teritoriale, respectiv prin decizia comisarului general al Gărzii Naționale de Mediu, la propunerea comisarilor șefi, din care să reiasă existența unei situații de risc de pericol iminent pentru sănătatea și securitatea populației;

b) procese verbale întocmite cu maximum 60 de zile înainte conform Hotărârii Guvernului nr. 1679/2008 privind modalitatea de acordare a despăgubirilor prevăzute de Legea vânătorii și a protecției fondului cinegetic nr. 407/2006, precum și obligațiile ce revin gestionarilor fondurilor cinegetice și proprietarilor de culturi agricole, silvice și de animale domestice pentru prevenirea pagubelor și alte documente justificative relevante (solicitări scrise ale Comitetelor Județene pentru Situații de Urgență ori a Inspectoratelor de Jandarmi Județene, materiale foto - video, rapoarte privind acțiunile de înlăturare întocmite de gestionar și/ sau Jandarmeria Română, rapoarte de monitorizare a exemplarelor care produc pagubele pe o perioadă de minimum 30 de zile), după caz;

c) rapoartele derogărilor obținute anterior în baza acestui ordin, dacă este cazul;

d) avizul administratorului ariei naturale protejate/Agenției Naționale pentru Arii Naturale Protejate, după caz;

(4) Pentru activitățile prevăzute la alin. (2) și (3) se va solicita și obține autorizația de mediu pentru recoltare/ capturare, cu o valabilitate maximă de 15 zile.

(5) Exemplarele capturate/recoltate în aceste condiții se deduc din nivelul total de prevenție, respectiv din nivelul total de intervenție prevăzute la art. 2, alin. (2).

(6) Capturarea în vederea relocării sau recoltarea exemplarelor din specia urs brun în condițiile alin. (2) și (3) se realizează numai cu personalul tehnic de specialitate, după ce au fost monitorizate și identificate.

(7) Emiterea unei derogări din nivelul de intervenție stabilit pentru urs brun se realizează cu condiția să nu existe o alternativă acceptabilă. În acest sens, solicitanții vor face dovada implementării unor măsuri de prevenție eficiente adaptate de la caz la caz contextului local (implementarea unor sisteme de garduri electrice, asigurarea pazei șeptelului pe timpul nopții, ecarisarea cadavrelor animalelor domestice, utilizarea unor rase de câini specializate în paza șeptelului, depozitarea deșeurilor menajere în locuri securizate, inaccesibile urșilor sau containere speciale anti-urs).

Art. 5 - (1) Gestionarii fondurilor cinegetice care au recoltat sau capturat un exemplar în baza derogării stabilite prin prezentul ordin au obligația să transmită autorității publice teritoriale pentru protecția mediului de pe raza administrativ teritorială unde s-a desfășurat acțiunea de recoltare/capturare, un raport cu privire la acțiunea derulată, în termen de 7 zile de la data recoltării sau capturării. Modelul raportului este prevăzut în anexa nr. 2 care face parte integrantă din prezentul ordin.

(2) Raportul prevăzut la alin. (1) trebuie însoțit de documente justificative, în conformitate cu motivul derogării.

(3) Gestionarii fondurilor cinegetice, care au recoltat un exemplar în baza derogării stabilite prin prezentul ordin, au obligația să recolteze probe biologice pentru analize genetice de la exemplarele recoltate și să le transmită autorității științifice CITES – Institutul Național de Cercetare Dezvoltare în Silvicultură „Marin Drăcea” – Stațiunea Brașov.

(4) Autoritatea publică teritorială pentru protecția mediului răspunde de respectarea procedurilor aplicate în fiecare caz în parte și va transmite Agenției Naționale pentru Protecția Mediului, în maxim 30 de zile de la data aplicării derogării, un raport referitor la rezultatele acesteia în baza datelor prevăzute la alin. (1) .

Art. 6 - Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**Barna TÁNCZOS**

**ANEXA nr. 1**

**Numărul de prevenție repartizat pe unități administrativ - teritoriale**

|  |  |  |  |
| --- | --- | --- | --- |
| **Nr. crt.** | **Județ** | **Unitate administrativ - teritorială** | **Nr. exemplare** |
|  | **Alba** | Ponor | 1 |
|  | Poșaga | 1 |
|  | **TOTAL JUDEȚ** |  | **2** |
|  | **Argeș** | Dâmbovicioara | 1 |
|  | Corbi | 1 |
|  | Stoenești | 1 |
|  | Arefu | 1 |
|  | Sălătrucu | 1 |
|  | Nucșoara | 1 |
|  | Rucăr | 1 |
|  | Brăduleț | 1 |
|  | Micești | 1 |
|  | Berevoești | 1 |
|  | **TOTAL JUDEȚ** |  | **10** |
|  | **Bacău** | Agăș | 1 |
|  | Ghimeș Făget | 1 |
|  | Mănăstirea Cașin | 1 |
|  | **TOTAL JUDEȚ** |  | **3** |
|  | **Bistrița-Năsăud** | Monor | 1 |
|  | Romuli | 1 |
|  | Cetate | 1 |
|  | Galații Bistriței | 1 |
|  | **TOTAL JUDEȚ** |  | **4** |
|  | **Brașov** | Hârseni | 1 |
|  | Recea | 2 |
|  | Făgăraș | 1 |
|  | Drăguș | 1 |
|  | Hoghiz | 1 |
|  | Șinca | 1 |
|  | Homorod | 1 |
|  | Apața | 1 |
|  | Prejmer | 1 |
|  | Comăna | 1 |
|  | **TOTAL JUDEȚ** |  | **11** |
|  | **Buzău** | Bisoca | 1 |
|  | Topliceni | 1 |
|  | Pardoși | 1 |
|  | **TOTAL JUDEȚ** |  | **3** |
|  | **COVASNA** | Bățani | 3 |
|  | Zagon | 1 |
|  | Zăbala | 1 |
|  | Cernat | 1 |
|  | Sfântu Gheorghe | 1 |
|  | Brăduț | 1 |
|  | Ojdula | 1 |
|  | Turia | 1 |
|  | Bixad | 1 |
|  | Moacșa | 1 |
|  | Ghelința | 1 |
|  | **TOTAL JUDEȚ** |  | **13** |
|  | **GORJ** | Peștișani | 1 |
|  | **TOTAL JUDEȚ** |  | **1** |
|  | **HARGHITA** | Mugeni | 1 |
|  | Plăieșii de Jos | 1 |
|  | Bilbor | 1 |
|  | Ciucsângeorgiu | 1 |
|  | Atid | 3 |
|  | Săcel | 2 |
|  | Joseni | 1 |
|  | Avrămești | 1 |
|  | Mihăileni | 1 |
|  | Siculeni | 1 |
|  | Sândominic | 1 |
|  | Frumoasa | 1 |
|  | Lupeni | 3 |
|  | Feliceni | 1 |
|  | Șimonești | 2 |
|  | Lunca de Jos | 1 |
|  | Căpâlnița | 1 |
|  | Ocland | 1 |
|  | Tulgheș | 1 |
|  | Cozmeni | 1 |
|  | Gheorgheni | 1 |
|  | Voșlăbeni | 2 |
|  | Sânmartin | 1 |
|  | Suseni | 1 |
|  | Praid | 1 |
|  | Cârța | 1 |
|  | Lăzarea | 1 |
|  | Ciceu | 1 |
|  | **TOTAL JUDEȚ** |  | **35** |
|  | **HUNEDOARA** | Boșorod | 1 |
|  | Pui | 1 |
|  | Mărtinești | 1 |
|  | **TOTAL JUDEȚ** |  | **3** |
|  | **MARAMUREȘ** | Sarasău | 1 |
|  | Cavnic | 1 |
|  | **TOTAL JUDEȚ** |  | **2** |
|  | **MEHEDINȚI** | Obârșia-Cloșani | 1 |
|  | **TOTAL JUDEȚ** |  | **1** |
|  | **MUREȘ** | Livezeni | 1 |
|  | Saschiz | 2 |
|  | Neaua | 1 |
|  | Sângeorgiu de Pădure | 1 |
|  | Răstolița | 1 |
|  | Ceuașu de Câmpie | 1 |
|  | Vânători | 2 |
|  | Ibănești | 1 |
|  | Râciu | 1 |
|  | Hodoșa | 1 |
|  | Miercurea Nirajului | 1 |
|  | Aluniș | 2 |
|  | Ernei | 1 |
|  | Petelea | 1 |
|  | Batoș | 1 |
|  | Gurghiu | 1 |
|  | Brâncovenești | 1 |
|  | Eremitu | 1 |
|  | Daneș | 1 |
|  | Gornești | 1 |
|  | Bălăușeri | 1 |
|  | Vărgata | 1 |
|  | **TOTAL JUDEȚ** |  | **25** |
|  | **NEAMȚ** | Borca | 1 |
|  | Dămuc | 1 |
|  | Gârcina | 2 |
|  | **TOTAL JUDEȚ** |  | **4** |
|  | **PRAHOVA** | Bertea | 1 |
|  | Comarnic | 1 |
|  | Măneciu | 1 |
|  | Breaza | 1 |
|  | Telega | 1 |
|  | Azuga | 1 |
|  | **TOTAL JUDEȚ** |  | **6** |
|  | **SIBIU** | Porumbacu de Jos | 2 |
|  | Avrig | 1 |
|  | Arpașu de Jos | 1 |
|  | Nocrich | 1 |
|  | Marpod | 1 |
|  | Rășinari | 1 |
|  | Laslea | 1 |
|  | **TOTAL JUDEȚ** |  | **8** |
|  | **SUCEAVA** | Panaci | 1 |
|  | Pojorâta | 1 |
|  | Câmpulung Moldovenesc | 1 |
|  | Șaru Dornei | 1 |
|  | Sadova | 1 |
|  | Broșteni | 1 |
|  | **TOTAL JUDEȚ** |  | **6** |
|  | **VÂLCEA** | Vaideeni | 1 |
|  | **TOTAL JUDEȚ** |  | **1** |
|  | **VRANCEA** | Broșteni | 1 |
|  | Câmpuri | 1 |
|  | **TOTAL JUDEȚ** |  | **2** |
|  | **TOTAL GENERAL** |  | **140** |

**ANEXA nr. 2**

**raport asupra acțiunii derulate în baza derogării obținute**

Nr. ............ din data de ………………..

Gestionarul fondurilor cinegetice: .............................................................................

.....................................................................................................................................

.....................................................................................................................................

Specia pentru care s-a acordat derogarea: ..................................................................

.....................................................................................................................................

Stadiul de dezvoltare al exemplarelor *(adult/tineret/pui)*: ...............................................

.....................................................................................................................................

Starea exemplarelor după recoltare *(viu/mort/rănit)*: .....................................................

.....................................................................................................................................

…………………………………………………………………………………………………

Vârsta aproximativă:

………………….…………….

Sexul: ……………………………….

Locul recoltării: ............................................................................................................

.....................................................................................................................................

.....................................................................................................................................

Data recoltării: ...............................................................................................................

Metoda de recoltare: ......................................................................................................

.....................................................................................................................................

.....................................................................................................................................

Autorizația de vânătoare nr. …………….........., emisă de ……......................……....….,

în data de ................................., valabilă până la data de ..............................................

Autorizația de mediu pentru recoltare nr. ..........................., emisă de ...........................

în data de ................................., valabilă până la data de ..............................................

Numărul crotaliului aplicat exemplarului recoltat: ...........................................................

………………………………………………………………………………………………

………………………………………………………………………………………………

Evaluarea trofeelor în puncte C.I.C.: ...............................................................................

………………………………………………………………………………………………

………………………………………………………………………………………………

Destinația trofeelor și a părților din corp (carne) după recoltare:......................................

.....................................................................................................................................

.....................................................................................................................................

………………………………………………………………………………………………

**MOTIVUL RECOLTĂRII/DEROGĂRII**

* În interesul protejării faunei și florei sălbatice, precum și al conservării habitatelor naturale;
* Pentru prevenirea producerii unor daune importante, în special asupra culturilor agricole, animalelor domestice, pădurilor, pescăriilor, apelor și altor bunuri;
* În interesul sănătății și al securității publice sau pentru alte rațiuni de interes public major, inclusiv de natură socială sau economică, și pentru consecințe benefice de importanță fundamentală pentru mediu;
* În scopuri de repopulare și reintroducere a acestor specii, precum și pentru operațiuni de reproducere necesare în acest scop;
* Pentru a permite, în condiții strict controlate, într-o manieră selectivă și într-o măsură limitată, prinderea sau deținerea unui număr limitat și specificat de exemplare din speciile urs, lup și pisică sălbatică.

*(Atașați documentele care să justifice recoltarea exemplarelor în conformitate cu motivul derogării)*

Data................................................ Semnătura......................................